**Ministru kabineta noteikumu projekta „Grozījumi Ministru kabineta 2013. gada 24. septembra noteikumos Nr.1002 „Sociālās integrācijas valsts aģentūras maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts „Grozījumi Ministru kabineta 2013.gada 24.septembra noteikumos Nr.1002 „Sociālās integrācijas valsts aģentūras maksas pakalpojumu cenrādis”” (turpmāk – projekts) izstrādāts, lai aktualizētu Sociālās integrācijas valsts aģentūras (turpmāk - Aģentūra) sniegto maksas pakalpojumu cenrādi (precizētu atsevišķus maksas pakalpojumu nosaukumus, papildinātu cenrādi ar jauniem maksas pakalpojumiem, precizētu atsevišķu maksas pakalpojumu izcenojumus). |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts saskaņā ar Likuma par budžetu un finanšu vadību 5. panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrādi, kā arī, lai aktualizētu Aģentūras sniegto maksas pakalpojumu cenas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2012. gada 18. decembra noteikumu Nr.914 „Sociālās integrācijas valsts aģentūras nolikums” (turpmāk – MK noteikumi Nr.914) 8.2.apakšpunktu, Aģentūras finanšu līdzekļus veido arī ieņēmumi no Aģentūras sniegtajiem maksas pakalpojumiem. Šobrīd Aģentūras sniegto maksas pakalpojumu cenrādi nosaka Ministru kabineta 2013. gada 24. septembra noteikumi Nr.1002 „Sociālās integrācijas valsts aģentūras maksas pakalpojumu cenrādis” (turpmāk – MK noteikumi Nr.1002).  MK noteikumu Nr.1002 2. pielikumā (turpmāk - Cenrādis) ir iekļauti pakalpojumi profesionālās pilnveides izglītības programmas, profesionālās tālākizglītības programmas, profesionālās pamatizglītības programmas, arodizglītības programmas, profesionālās vidējās izglītības programmas un pirmā līmeņa profesionālās augstākās izglītības (koledžas izglītības) programmas apguvei (turpmāk – izglītības pakalpojumi), kā arī rehabilitācijas, ārstniecības, viesu izmitināšanas, ēdināšanas, telpu iznomāšanas, transportlīdzekļu pielāgošanas pakalpojumi, transportlīdzekļu stāvvietas pakalpojumi un transportlīdzekļu vadītāju apmācība un pārējie maksas pakalpojumi.  Atbilstoši pakalpojumu faktiskajām izmaksām, pakalpojumu saņemšanas ilgumam un pieprasījumam pēc pakalpojumiem Aģentūra sadarbībā ar Labklājības ministriju, pārskatīja Cenrādi un precizēja atsevišķu tajā iekļauto maksas pakalpojumu nosaukumus, papildināja ar jauniem maksas pakalpojumiem (nosakot to cenu atbilstoši tirgus izpētei) un precizēja atsevišķu maksas pakalpojumu izcenojumus.  Vairākiem Aģentūras maksas pakalpojumiem tiek piemērots atbrīvojums no PVN atbilstoši Pievienotās vērtības nodokļa likuma 52.panta pirmās daļas 3., 9. un 12. punkta, 52.panta pirmās daļas 4. punkta “c” apakšpunkta un 42.panta desmitās daļas nosacījumiem, ņemot vērā, ka Aģentūra sniedz šādus pakalpojumus:   * profesionālās pilnveides izglītības programmas un profesionālās tālākizglītības programmas, atbilstoši Pievienotās vērtības nodokļa likuma 52. panta pirmās daļas 12. punktam neapliek ar PVN; * profesionālās pamatizglītības programmas, arodizglītības programmas un profesionālās vidējās izglītības programmas atbilstoši Pievienotās vērtības nodokļa likuma 52. panta pirmās daļas 12. punktam neapliek ar PVN; * profesionālās augstākās izglītības programmas atbilstoši Pievienotās vērtības nodokļa likuma 52. panta pirmās daļas 12. punktam neapliek ar PVN; * rehabilitācijas pakalpojumus atbilstoši Pievienotās vērtības nodokļa likuma 52. panta pirmās daļas 9. punktam neapliek ar PVN; * ārstniecības pakalpojumus atbilstoši Pievienotās vērtības nodokļa likuma 52. panta pirmās daļas 3. punktam neapliek ar PVN; * izmitināšanas pakalpojumu personām, kuras saņem rehabilitācijas un ārstniecības pakalpojumus Aģentūrā atbilstoši Pievienotās vērtības nodokļa likuma 42. panta desmitajai daļai piemēro samazinātu PVN likmi; * izmitināšanas pakalpojumu, ko ārstniecības iestāde nodrošina pavadošajai personai atbilstoši Pievienotās vērtības nodokļa likuma 52. panta pirmās daļas 4. punkta “c” apakšpunktam, neapliek ar PVN.   Augstākminētās Aģentūras funkcijas ir noteiktas Sociālo pakalpojumu un sociālās palīdzības likuma 15.1 pantā[[1]](#footnote-1), kā arī Ministru kabineta 2012. gada 18. decembra noteikumu Nr.914 “Sociālās integrācijas valsts aģentūras nolikums” 2. punktā[[2]](#footnote-2)  Projekts paredz šādus grozījumus Cenrādī:  Papildināt MK noteikumus Nr.1002 ar punktu, kas paredzētu pārejas periodu cenas paaugstināšanai profesionālās pamatizglītības programmu, arodizglītības programmu, profesionālās vidējās izglītības programmu un pirmā līmeņa profesionālās augstākās izglītības (koledžas izglītības) programmu potenciālajiem izglītojamajiem, ņemot vērā, ka plānots – Cenrādis stāsies spēkā pirms septembrī tiek slēgti līgumi ar izglītojamajiem, kuri vēlas kādu izglītības programmu apgūt Aģentūrā un savus plānus ir balstījuši spēkā esošajos MK noteikumos Nr.1002.  ***Izglītības pakalpojumi***  Cenrāža 1.1., 1.2., 1.3., 1.4., 1.5., 1.6.1., 1.6.2., 2.1., 2.2., 2.3., 2.4., 2.5., 3.1.1., 3.1.2., 3.1.3., 3.2.1., 3.2.2., 3.2.3. apakšpunktā minētajiem pakalpojumiem mainīts pakalpojuma izcenojums. Cenas pieaugums saistīts ar pedagoģiskā personāla likmju, telpu uzturēšanas pakalpojumu un komunālo pakalpojumu izmaksu būtisku pieaugumu.  Vienai profesionālās pamatizglītības un arodizglītības programmām precizēts pakalpojuma nosaukums no “Datorsistēmas” uz “Datorsistēmas, datubāzes un datortīkli”, ņemot vērā, ka minētā izglītības programma tiek paplašināta (Cenrāža 2.2. apakšpunkts) un attiecīgi mainīts arī pakalpojuma izcenojums.  Viena profesionālās pamatizglītības un arodizglītības programma (Elektronika un elektrotehnika) izslēgta no piedāvāto programmu saraksta, jo tā Aģentūrā vairs netiks nodrošināta – MK noteikumu Nr.1002 2.5. apakšpunkts.  ***Rehabilitācijas pakalpojumi***  Rehabilitācijas pakalpojumiem mainīts pakalpojuma izcenojums, jo būtiski pieaugušas izmaksas saistībā ar medicīnas darbinieku atlīdzības pieaugumu, kā arī būtiski pieauguši izdevumi par pārtikas produktiem un nekustamā īpašuma uzturēšanas izdevumi – telpu uzkopšanas pakalpojuma, zemes nomas maksu u.c. (Cenrāža 4.1.1.1., 4.1.1.2.1., 4.1.1.2.2., 4.1.1.3., 4.1.1.4., 4.1.1.5., 4.1.1.6., 4.1.2.1., 4.1.2.2., 4.1.2.3., 4.1.2.4, 4.1.2.5., 4.2.1., 4.3.1.1., 4.3.1.2., 4.3.1.3., 4.3.1.4., 4.3.1.5., 4.3.1.6., 4.3.1.7., 4.3.1.8., 4.3.1.9., 4.3.1.10., 4.3.2.1., 4.3.2.2., 4.3.2.3., 4.3.2.4., 4.3.2.5., 4.3.2.6., 4.3.2.7., 4.3.2.8., 4.3.2.9., 4.3.2.10. apakšpunkts).  Cenrādī pārskatīts 4.2.2. punkta “Pavadošās personas rehabilitācija (pavada valsts budžeta klientu)” pakalpojuma saturs un minētais punkts pārcelts uz Cenrāža 7.15. punktu atbilstoši precizētajam saturam.  ***Ārstniecības pakalpojumi***  Cenrāža 5.1.1., 5.1.2., 5.1.3.1., 5.1.3.2., 5.1.4., 5.2.1., 5.2.2., 5.2.3., 5.2.4., 5.2.5., 5.2.6., 5.2.7., 5.3.1., 5.3.3., 5.3.4., 5.3.5.1., 5.4.1., 5.4.2., 5.4.3., 5.4.4., 5.4.5.1., 5.4.5.2., 5.4.6., 5.4.7.1., 5.4.7.2., 5.4.8., 5.4.9., 5.4.10.1., 5.4.10.2., 5.4.10.3., 5.4.11.1., 5.4.11.2., 5.5.1., 5.5.3., 5.5.4., 5.5.5., 5.5.6., 5.5.7., 5.5.8., 5.5.10., 5.5.11.1., 5.5.11.2., 5.5.11.3., 5.5.12.1., 5.5.12.2., 5.5.12.5., 5.5.12.6., 5.6.1., 5.6.2., 5.6.3., 5.6.4., 5.6.5., 5.6.6., 5.6.7., 5.6.8., 5.6.9., 5.6.10., 5.6.11., 5.6.12., 5.6.12.1., apakšpunktā minētajiem pakalpojumiem mainīts izcenojums. Cenas pieaugums saistīts ar medicīnas darbinieku atlīdzības pieaugumu, kā arī telpu uzturēšanas pakalpojumu un komunālo pakalpojumu izmaksu būtisku pieaugumu.  Cenrādis papildināts ar:  - 5.1.5. apakšpunktu “Uztura speciālista konsultācija”,  - 5.3.2.3., 5.3.2.4., 5.3.2.5., 5.3.2.6. apakšpunktiem, kuros noteikta cena dažāda ilguma, magnētu skaita un speciālistu iesaistes funkcionālajai magnētiskajai stimulācijai,  - 5.5.12.7., 5.5.12.8., apakšpunktiem ar attiecīgi 45 un 60 minūšu ilgu skoliozes terapiju pēc Šrotas metodes, un  - 5.5.13. un 5.5.14. apakšpunktiem par individuālām un grupu (līdz 3 cilvēkiem) uztura speciālista nodarbībām.  Šie pakalpojumi, ar kuriem Cenrādis papildināts, ir pieprasāmi un saņemami tikai klātienē pēc ārsta konsultācijas.  Cenrāža 5.2.6. apakšpunktā norādītajam pakalpojumam pārskatīts pakalpojuma saturs, papildinot to ar hidroterapijas trenažiera izmantošanu.  Cenrādī mainīts pakalpojums 5.5.12.3. un 5.5.12.4. apakšpunktā aizstājot “Fizioterapijas nodarbība ar hidroterapijas trenažieri” ar “Nodarbība ar sensoro moduli Armeo”, ņemot vērā, ka nodarbība ar hidroterapijas trenažieri iekļauta Cenrāža 5.2.6. apakšpunktā esošā pakalpojuma saturā, kā arī attiecīgi mainīts šī pakalpojuma izcenojums.  Cenrāža 5.3.2.1. un 5.3.2.2. apakšpunktā precizēts pakalpojuma ilgums no “20 minūtes” uz “līdz 20 minūtēm” nodrošinot klientiem individualizētu pakalpojuma saņemšanas laiku, atkarībā no ārsta noteiktajām indikācijām un klienta vajadzībām.  5.3.5.2. apakšpunktā precizēts pakalpojuma ilgums no “30 minūtes” uz “līdz 30 minūtēm” nodrošinot klientiem individualizētu pakalpojuma saņemšanas laiku, atkarībā no ārsta noteiktajām indikācijām un klienta vajadzībām.  5.5.2. apakšpunktā precizēts pakalpojuma ilgums no “60 minūtes” uz “līdz 60 minūtēm” nodrošinot klientiem individualizētu pakalpojuma saņemšanas laiku, atkarībā no ārsta noteiktajām indikācijām un klienta vajadzībām.  5.5.9. apakšpunktā precizēts pakalpojuma ilgums no “1 nodarbība līdz 30 min” uz “1 nodarbība līdz 45 min”, ņemot vērā klientu lūgumus, kā arī nodrošinot klientiem individualizētu pakalpojuma saņemšanas laiku, atkarībā no ārsta noteiktajām indikācijām un klienta vajadzībām.  ***Transportlīdzekļu pielāgošana***  Cenrādī no 6.1. līdz 6.19. apakšpunktam mainīts pakalpojumu izcenojums, jo pieaugušas speciālistu atlīdzības izmaksas, precizēts transportlīdzekļu pielāgošanai nepieciešamais darba stundu un izmantoto materiālu apjoms.  ***Viesu izmitināšanas pakalpojumi***  Cenrādī no 7.1. līdz 7.14. apakšpunktam mainīts pakalpojumu izcenojums, jo būtiski pieaugusi medicīnas darbinieku atlīdzība, kā arī telpu uzturēšanas pakalpojumu un komunālo pakalpojumu izmaksas.  Cenrādis papildināts ar 7.6.2., 7.7.2., 7.8.2. apakšpunktiem, pilnveidojot jau šobrīd sniegto pakalpojumu klāstu ar dažāda izmēra istabām dienesta viesnīcā. Minētie pakalpojumi pieprasāmi gan klātienē, gan elektroniski, bet saņemami klātienē.  Cenrādis papildināts ar 7.15. apakšpunktu, kas pārcelts no šobrīd spēkā esošo MK noteikumu Nr.1002 4.4.2. apakšpunkta, jo tas nosaka cenu, par kādu dienesta viesnīcā var uzturēties valsts budžeta klientu pavadošā persona. Šajā apakšpunktā minētais valsts budžeta klients ir persona, kura par valsts budžeta līdzekļiem Aģentūrā saņem kādu no sociālās rehabilitācijas pakalpojumiem, līdz ar to arī pakalpojumam, kas tiek sniegts šādai – pavadošajai – personai nav piemērojams PVN saskaņā ar Pievienotās vērtības nodokļa likuma 52. panta pirmās daļas 4. punkta c) apakšpunktu.  7.14. apakšpunktā mainīts pakalpojuma izcenojums un mainīta pakalpojuma mērvienība, lai skaidrotu, ka minētais pakalpojums par šādu samaksu pieejams vienai, nevis vairākām personām.  ***Ēdināšanas pakalpojumi***  Mainīta cena visiem 8.punktā minētajiem ēdināšanas pakalpojumiem. Cenu paaugstinājums saistīts ar pārtikas produktu cenu pieaugumu.  Cenrādis papildināts ar 8.5.3. un 8.5.4. apakšpunktu ņemot vērā, ka ir radies pieprasījums pēc šāda pakalpojuma (papildus konditorejas izstrādājumu veidi) un Aģentūra to arī var nodrošināt. Minētie pakalpojumi pieprasāmi gan klātienē, gan elektroniski, bet saņemami klātienē.  ***Telpu noma***  Cenrāža 9.1.1., 9.1.2., 9.1.3., 9.3., 9.4., 9.5., apakšpunktā mainīts pakalpojuma izcenojums saistībā ar nekustamā īpašuma uzturēšanas izdevumu būtisku pieaugumu.  Cenrādis papildināts ar 9.2.2. apakšpunktu “Kabineta vai auditorijas noma”, kas pieprasāms gan klātienē, gan elektroniski, bet saņemams klātienē.  ***Transportlīdzekļi, transportlīdzekļu stāvvietas un transportlīdzekļu vadītāju apmācība***  Mainītas Cenrāža 10.1. un 10.2. apakšpunktā minēto pakalpojumu (viena vieta automobilim vai autobusam maksas stāvvietā) cenas saistībā ar nekustamā īpašuma uzturēšanas izdevumu būtisku pieaugumu.  ***Pārējie maksas pakalpojumi***  Cenrāža 11.1.1. apakšpunktā mainīts pakalpojuma izcenojums un, 11.1.2., 11.1.3. apakšpunktā mainīts pakalpojuma izcenojums saistībā ar medicīnas darbinieku atlīdzības pieaugumu, kā arī telpu uzturēšanas pakalpojumu un komunālo pakalpojumu izmaksu būtisku pieaugumu, un precizēta pakalpojuma mērvienība (no 1 stundas uz 60 minūtēm).  Cenrāža 11.2.1. apakšpunktā mainīts PVN apjoms.  11.2.2., 11.2.3., 11.2.5. un 11.10.2. apakšpunktā precizēti pakalpojuma nosaukumi atbilstoši tam, kāds pakalpojums reāli tiek sniegts.  Cenrāža 11.9.1., 11.9.2., 11.9.3., un 11.11. apakšpunktā mainīts pakalpojuma izcenojums saistībā ar darbinieku atlīdzības pieaugumu.  Cenrādis papildināts ar 11.10.3.1. (pakalpojums - “Imatrikulācija un kvalifikācijas darba izstrādes un aizstāvēšanas nodrošināšana”) un 11.10.4. apakšpunktu (pakalpojums - “Nozaudētas studenta apliecības dublikāta izgatavošana”), minētie pakalpojumi pieprasāmi gan klātienē, gan elektroniski, bet saņemami klātienē. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija un Aģentūra. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz:   1. personām ar funkcionāliem traucējumiem un personām, kurām nepieciešama veselības un darbspēju uzlabošana. 2018. gadā 167 klientiem (2017. gadā 210 klientiem) sniegti maksas rehabilitācijas pakalpojumi saskaņā ar maksas pakalpojumu cenrādi. Viesu izmitināšanas pakalpojumi sniegti 653 klientiem 2018. gadā, bet 2017. gadā 539 klientiem; 2. profesionālās rehabilitācijas pakalpojumu maksas klientiem-audzēkņiem un studentiem (2017. gadā profesionālās rehabilitācijas pakalpojumus par maksu saņēma 14 personas, 2018. gadā profesionālās rehabilitācijas pakalpojumu saņēma 9 klienti; 3. personām, kuras iegādājas atsevišķus Aģentūras maksas pakalpojumus papildus tiem pakalpojumiem, kurus saņem Aģentūrā. |
| 2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1.punktā minētajām sabiedrības mērķgrupām un Aģentūrai projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2019. gads | | Turpmākie trīs gadi (*euro*) | | | | |
| 2020 | | 2021 | | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 600 000 | 0 | 500 000 | 100 000 | 500 000 | 100 000 | 100 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 600 000 | 0 | 500 000 | 100 000 | 500 000 | 100 000 | 100 000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 600 000 | 0 | 500 000 | 100 000 | 500 000 | 100 000 | 100 000 |
| 2.1. valsts pamatbudžets | 600 000 | 0 | 500 000 | 100 000 | 500 000 | 100 000 | 100 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | x | 0 | x | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | x | 0 | x | 0 | x | 0 | 0 |
| 5.2. speciālais budžets | x | 0 | x | 0 | x | 0 | 0 |
| 5.3. pašvaldību budžets | x | 0 | x | 0 | x | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \**Atbilstoši LM apstiprinātajam maksimāli pieļaujamam valsts pamatbudžeta izdevumu apjomam.*  Saskaņā ar likumu „Par budžetu 2019.gadam” ieņēmumi no maksas pakalpojumiem un citiem pašu ieņēmumiem Labklājības ministrijas pamatbudžeta programmas 05.00.00 „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” plānoti 600 000 euro apmērā.  2020. gadā un turpmākajos gados maksas pakalpojumu un citu pašu ieņēmumu apjoms salīdzinājumā ar 2019. gada budžeta likumā plānotajiem un maksimāli pieļaujamam izdevumu apjomam 2019.-2021. gadam palielināsies par 100 000 euro.  Minētās izmaiņas saistītas ar izmaiņām maksas pakalpojumu cenrādī.  Detalizētu ieņēmumu aprēķinu skatīt noteikumu projekta sākotnējās ietekmes novērtējuma ziņojuma (anotācijas) 12.pielikumā „Kopsavilkums par Sociālās integrācijas valsts aģentūras maksas pakalpojumiem un citiem pašu ieņēmumiem un to izmaiņā” un 13.pielikumā “Skaidrojums par plānotajām izmaiņām maksas pakalpojumu cenrādī (maksas pakalpojumu veidos un cenā)”.  2019. gadā Labklājības ministrijas pamatbudžeta programmas 05.00.00 „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšanas un profesionālās un sociālās rehabilitācijas pakalpojumu nodrošināšana" plānoti izdevumi no maksas pakalpojumiem un citiem pašu ieņēmumiem 600 000 euro apmērā, t.sk.: atlīdzībai 188 033 euro, precēm un pakalpojumiem 264 270 euro, un pamatkapitāla veidošanai 147 697 euro.  Detalizētu informāciju par maksas pakalpojumu izcenojumiem 2019. gadam un turpmākajiem gadiem skatīt noteikumu projekta sākotnējās ietekmes novērtējuma ziņojuma (anotācijas) 1.-11.pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Ieņēmumi no Aģentūras sniegtajiem maksas pakalpojumiem tiks ieskaitīti budžeta programmas 05.00.00. „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” un tiks izlietoti izdevumu, kas saistīti ar maksas pakalpojumu sniegšanu, segšanai.  Labklājības ministrija normatīvajos aktos paredzētajā kārtībā iesniegs priekšlikumus 2020.-2022. gada bāzes izdevumu precizēšanai saistībā ar ieņēmumu no maksas pakalpojumiem un citiem pašu ieņēmumiem un tiem atbilstošo izdevumu palielinājumu 100 000 euro apmērā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Projekts šo jomu neskar* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ietver cenu izmaiņas Aģentūras sniegtajiem pakalpojumiem atbilstoši minimālās mēneša darba algas, pedagoģiskā personāla likmju, telpu uzturēšanas pakalpojumu un komunālo pakalpojumu izmaksu būtiskam pieaugumam, precizēti atsevišķi cenrādī iekļauto pakalpojumu nosaukumi, iekļauti jauni pakalpojumi. |
| 2. | Sabiedrības līdzdalība projekta izstrādē | Pirms izskatīšanas valsts sekretāru sanāksmē 02.04.2019. noteikumi tika ievietoti Labklājības ministrijas mājaslapā publiskai apspriešanai http://www.lm.gov.lv/text/1789, lūdzot sniegt viedokli līdz 17.04.2019. Iebildumi vai priekšlikumi nav saņemti. |
| 3. | Sabiedrības līdzdalības rezultāti | Nav saņemti ieteikumi, komentāri vai iebildumi par noteikumu projektu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aģentūra, Labklājības ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Labklājības ministre R.Petraviča

Valsts sekretāra p.i.

valsts sekretāra vietniece I.Kārkliņa

Martinsone, 64331825

[Inga.Martinsone@lm.gov.lv](mailto:Ineta.pikse@lm.gov.lv)

Krumpāne, 67021654

[Mara.Krumpane@lm.gov.lv](mailto:Mara.Krumpane@lm.gov.lv)

1. Aģentūra sniedz sociālās rehabilitācijas pakalpojumus, profesionālās rehabilitācijas pakalpojumus, kā arī īsteno profesionālās pamatizglītības, profesionālās vidējās izglītības, pirmā līmeņa profesionālās augstākās izglītības (koledžas izglītība), profesionālās tālākizglītības un profesionālās pilnveides programmas. [↑](#footnote-ref-1)
2. Aģentūras darbības mērķis ir īstenot valsts politiku personu ar invaliditāti un personu ar funkcionāliem traucējumiem sociālās integrācijas jomā un īstenot profesionālās pamatizglītības, profesionālās vidējās izglītības, pirmā līmeņa profesionālās augstākās izglītības (koledžas izglītība), profesionālās tālākizglītības un profesionālās pilnveides programmas. [↑](#footnote-ref-2)